钦定古今图书集成/理学汇编/经籍典/第054卷 > 《易原》 > {{{2}}}
## 钦定古今图书集成/理学汇编/经籍典/第054卷 > 《易原》 > {{{2}}}

杨止庵云“中。”“象太极”，有此极而阴阳乃生。“象阴
阳交会。左阳右行。交会阴中右阴左行。交会阳中左
阳。”旋入阴中而极。极则右之少阴。生阳盛。所生之
阴必消阳。阳消阴亦消。所谓阳在阳中者。为阳之阳。
阳在阴中者。为阳之阴也。右阴旋入阳中而极。极则
左之少阳。“生阴盛”，所生之阳必消阴。阴消阳亦消。
所谓阴在阴中者，为阴之阴。阴在阳中者，为阴之阳
也。

愚按：诸书之理，虽六合万化，不越此图。天气自外入地气即自北升，纳即出也；地气自内出，天气即自南
降、吐即入也。故“吸”一升一降，呼亦一升一降也。水火
之升降，听命于呼吸；精之升降，又听命于气之出入；
阴从阳、地从天也。《云汉》自坤抵艮为地纪，北斗自干
携巽为天纲。而潮汐之理，亦以一日两度往复，既自
北而南，亦自南而北。人身之吸，由鼻入脑后，下脊背，
达精府而彻于踵，则气自肾提于顶前，随呼转以降
于脐。呼由鼻出下喉管，注三焦，入于气海，散于四肢，
则气自脐后转入肾，随吸以升于顶，交错轮回，所谓
“往致顺，来成逆”，即此一图，天地阴阳五行之变化，皆
包其中。统而观之，凡天阳数，必自左顺而往；凡地阴
数，皆自右逆而来。至于阳在阴中，亦左顺而往；阴在
阳中，亦右逆而来；往来皆行也，皆定体也。中一如是，
全图如是，小成大成，效法之无不如是；即此一图，而
全《易》亦在其中。故《易》莫尊于“太极”，而《河图》莫尊于中
五之一；天数一三五七九，合之反为阴；地数二四六
八十，合之反为阳；阴阳互根而皆主于阳，故天地万
物，阳来则生，阳去则死。阴阳虽对，而其实则一，所谓
“为物不贰，生物不测”者也。夫极包阴阳，而以阳为主，
故其数一。一者万之始，奇者偶之君。始画一而八卦
齐应，万象拱会，所以为奇。“奇”本音其，庄生所称神奇
者也。一分两，两函一，如形影相偶，而一超于象先，偶
不能并，所以为“奇。”《仪》《象》而下皆偶矣。